
   ROMÂNIA

   JUDEŢUL SATU MARE 

   CONSILIUL LOCAL AL

   MUNICIPIULUI SATU MARE 

   Nr. 53880/17.09.2026






PROIECT

HOTĂRÂREA NR................../......................

privind aprobarea inițierii demersurilor pentru constituirea ca „pădure-parc” a suprafeței de 18,00 ha de fond forestier, proprietatea publică a Municipiului Satu Mare, situată în U.P. I „Noroieni”, unitățile amenajistice 22A, 22B, 22C, 22D și 22E

Consiliul Local al Municipiului Satu Mare,

Urmare a solicitării Serviciului Managementul Proiectelor nr. 53390/16.09.2026,

Analizând proiectul de hotărâre înregistrat sub nr. ........................., referatul de aprobare al primarului Municipiului Satu Mare, înregistrat sub nr. 53881/17.09.2026, în calitate de inițiator, raportul de specialitate al Direcției Patrimoniu – Serviciul Legile Proprietății, înregistrat sub nr. 53882/17.09.2026 și avizele comisiilor de specialitate ale Consiliului Local al Municipiului Satu Mare,
Ținând cont de prevederile art. 6 lit. j) și ale Anexei nr. 1 – „Termeni și expresii” din Legea nr. 331/2024 privind Codul silvic, cu modificările și completările ulterioare,

Ținând seama de prevederile Ordinului ministrului apelor și pădurilor nr. 766/2018 pentru aprobarea Normelor tehnice privind elaborarea amenajamentelor silvice, modificarea prevederilor acestora și schimbarea categoriei de folosință a terenurilor din fondul forestier, cu modificările și completările ulterioare, 

Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
În temeiul prevederilor art. 129 alin. (2) lit. c) și lit. d) coroborat cu alin. (7) lit. r), art. 139 alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,
H O T Ă R Â R E:

Art. 1. Se aprobă inițierea demersurilor necesare pentru constituirea ca „pădure-parc” a suprafeței de 18,00 ha de fond forestier, proprietatea publică a Municipiului Satu Mare, situată în U.P. I „Noroieni”, unitățile amenajistice 22A, 22B, 22C, 22D și 22E, identificată în Anexa care face parte integrantă din prezenta hotărâre.
Art. 2. Se mandatează Primarul Municipiului Satu Mare, Kereskényi Gábor, să întreprindă demersurile necesare pentru elaborarea și promovarea documentației aferente procedurii prevăzute la art. 1, în condițiile legii.

Art. 3. Cu ducerea la îndeplinire a prezentei hotărâri se încredințează Primarului Municipiului Satu Mare, Kereskényi Gábor, și Direcția Patrimoniu – Serviciul Legile Proprietății, potrivit competențelor legale.

 Art.4. Prezenta hotărâre se comunică:

· Primarului Municipiului Satu Mare, 

· Instituţiei Prefectului - judeţul Satu Mare, 
· Serviciului Legile Proprietății,
· Ocolului Silvic Satu Mare, 

· Se publică în Monitorul Oficial al Municipiului Satu Mare.




       INIŢIATOR  PROIECT,
PRIMAR


 

 Kereskényi Gábor

                                                                                                         AVIZAT,
SECRETAR  GENERAL

                                                                                               Racolța Mihaela Maria
ZD/2ex.

